pythainlp/thaigov-v2-corpus-22032023 huggingface dataset:
วันพุธที่ 5 ตุลาคม 2565
ครม.เคาะงบกลาง 422 ล้านบาท  จัดโครงการ “พาณิชย์...ลดราคา! ออนทัวร์ ทั่วไทย” ช่วยบรรเทาค่าครองชีพประชาชน
ครม.เคาะงบกลาง 422 ล้านบาท  จัดโครงการ “พาณิชย์...ลดราคา! ออนทัวร์ ทั่วไทย” ช่วยบรรเทาค่าครองชีพประชาชน
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 5 ตุลาคม 2565 ว่า ครม.อนุมัติงบกลาง ปี2566 รายการเงินสำรองจ่ายเพื่อกรณีฉุกเฉินหรือจำเป็น วงเงิน 422.75 ล้านบาท เพื่อดำเนินโครงการ “พาณิชย์...ลดราคา! ออนทัวร์ ทั่วไทย” ตามที่กระทรวงพาณิชย์เสนอ โครงการ “พาณิชย์...ลดราคา! ออนทัวร์ ทั่วไทย” นี้ เป็นการจำหน่ายสินค้าอุปโภคบริโภคที่จำเป็นต่อการครองชีพในราคาประหยัดแก่ประชาชนทุกจังหวัดทั่วประเทศ เช่น เนื้อหมู เนื้อไก่ ไข่ไก่ สินค้าเกษตร ผลไม้ เป็นต้น สินค้าที่จำหน่ายจะจัดหาจากสมาคม ซัพพลายเออร์ และกลุ่มเกษตรกรในพื้นที่แต่ละจังหวัด โดยจัดสถานที่จำหน่ายสินค้า 100 - 200 คูหา ในพื้นที่สาธารณะหรือลานอเนกประสงค์ เช่น สำนักงานเขต การเคหะชุมชน สำนักงานพาณิชย์จังหวัด หรือแหล่งชุมชนที่เหมาะสม กำหนดจัดงานครั้งละ 3 วัน ตั้งเป้าหมายการจัดงานไม่ต่ำกว่า 274 ครั้ง มีระยะเวลาดำเนินการโครงการ 30 วัน ในช่วงเดือนตุลาคม 2565 นี้
วันอาทิตย์ที่ 6 พฤศจิกายน 2565
ดีอีเอส ระบุข่าวปลอมนโยบายรัฐพุ่งสูงสุด ด้านข่าวปลอมการลงทุน- กู้ยืมอยู่ใน Top 10 ประจำสัปดาห์
ดีอีเอส ระบุข่าวปลอมนโยบายรัฐพุ่งสูงสุด ด้านข่าวปลอมการลงทุน- กู้ยืมอยู่ใน Top 10 ประจำสัปดาห์
กระทรวงดิจิทัลเพื่อเศรษฐกิจและสังคม(ดีอีเอส)สรุปสถานการณ์ข่าวปลอมสัปดาห์ล่าสุดพบข่าวปลอมนโยบายรัฐบาลมีมากกว่า50เปอร์เซ็นต์สอดคล้องกับกระแสการเมืองที่อยู่ในความสนใจอย่างมากของประชาชนขณะที่ข่าวปลอมโควิด-19มีเพียง2เรื่อง
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมประจำสัปดาห์ระหว่างวันที่28ตุลาคม- 3พฤศจิกายน2565โดยศูนย์ต่อต้านข่าวปลอมพบข้อความที่เข้ามาจำนวน5,227,144ข้อความโดยมีข้อความที่ต้องดำเนินการตรวจสอบ(Verify)ทั้งสิ้น228ข้อความรวมเรื่องที่ต้องดำเนินการตรวจสอบ98เรื่องในจำนวนนี้เป็นเรื่องโควิด-19จำนวน2เรื่อง
ทั้งนี้ดีอีเอสได้แบ่งข่าวปลอมที่ได้รับความสนใจเป็น4กลุ่มประกอบด้วย
กลุ่มที่1ข่าวปลอมเรื่องนโยบายรัฐบาลข่าวสารทางราชการความสงบเรียบร้อยของสังคมขัดศีลธรรมอันดีและความมั่นคงภายในประเทศจำนวน64เรื่อง
กลุ่มที่2ข่าวปลอมเรื่องผลิตภัณฑ์สุขภาพวัตถุอันตรายเครื่องสำอางรวมถึงสินค้าและบริการที่ผิดกฎหมายจำนวน16เรื่อง
กลุ่มที่3ข่าวปลอมเศรษฐกิจจำนวน12เรื่อง
กลุ่มที่4ข่าวปลอมเรื่องภัยพิบัติจำนวน6เรื่อง
สำหรับข่าวปลอมทั้ง4กลุ่มมีความเกี่ยวเนื่องกับเรื่องโควิค-19จำนวน2เรื่อง
นางสาวนพวรรณกล่าวต่อว่าเมื่อพิจารณาจากข่าวปลอมที่ได้รับความสนใจลำดับต้นๆในสัปดาห์ล่าสุดนี้พบว่าส่วนใหญ่เป็นข่าวปลอมด้านเศรษฐกิจสำหรับข่าวปลอมที่มีคนสนใจสูงสุด10อันดับระหว่างวันที่28ตุลาคม- 3พฤศจิกายนดังนี้
อันดับที่1เรื่องสูตรอาหารรักษาเส้นเลือดในสมองตีบ
อันดับ2เรื่องตลาดหลักทรัพย์แห่งประเทศไทยเปิดลงทุนซื้อแคมเปญใหญ่ด้วยเงิน1,000บาทได้รับเงินปันผล13,000บาทต่อเดือน
อันดับที่3เรื่อง8ปีที่ผ่านมาไม่มีการลงทุนใหม่ๆนักลงทุนทั้งไทยและต่างประเทศขาดความเชื่อมั่น
อันดับที่4เรื่องออมสินให้ยืมผ่านไลน์100,000บาทผ่อน700บาทต่อเดือนไม่ต้องมีผู้ค้ำ
อันดับที่5เรื่องออมสินMYMOเปิดให้ยืม250,000บาทผ่อนเดือนละ1,200บาท
อันดับที่6เรื่องใช้กระดาษทิชชูซับน้ำมันจากของทอดเป็นอันตรายต่อร่างกายและเป็นสารก่อมะเร็ง
อันดับที่7เรื่องก.พลังงานขึ้นราคาพลังงานทั้งระบบเพราะปตท.ส่งคืนทรัพย์สินให้การคลังไม่ครบถ้วน
อันดับที่8เรื่องธ.กรุงไทยส่งSMSเชิญชวนประชาชนรับสิทธิ์ยื่นกู้ผ่านลิงก์
อันดับที่9เรื่องการบินไทยเปิดรับสมัครพนักงานขายตั๋วเครื่องบินผ่านแอปฯผลตอบแทน3,000บาทต่อวัน
อันดับที่10เรื่องกระทรวงแรงงานเปิดรับสมัครงานแบบWFHรายได้800-2,600บาทต่อวัน
“ปัจจุบันข่าวปลอมมีหลากหลายรูปแบบอาทิแจ้งว่าท่านได้รับรางวัลหรือได้รับประโยชน์ต่างๆจากมิจฉาชีพที่มีการส่งข้อมูลผ่านเอสเอ็มเอสมายังโทรศัพท์ของท่านหรือพูดคุยทางโทรศัพท์ รวมถึงการได้รับข่าวปลอมผ่านทางสื่อโซเชียลต่างๆ
ขอให้ประชาชนตระหนักรู้เท่าทันข่าวปลอมที่ถูกแพร่กระจายอยู่บนโซเชียลมีเดียและออนไลน์โดยท่านสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenterเว็บไซต์https://www.antifakenewscenter.com/
ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87ทั้งนี้ดีอีเอสได้มีการติดตามการกระทำผิดอย่างต่อเนื่องเพื่อปกป้องประชาชนจากมิจฉาชีพในทุกรูปแบบ”และนางสาวนพวรรณกล่าว
**************
วันพุธที่ 12 ตุลาคม 2565
ปลัด พม. รุดช่วย 17 คนไทยถูกหลอกเป็นแอดมินพนันออนไลน์ในกัมพูชา หลังถูกบังคับทำงาน ไม่ได้ค่าจ้าง ไม่ให้กินข้าว และถูกทำร้าย พร้อมประสานส่งกลับบ้านโดยเร็วที่สุด
ปลัด พม. รุดช่วย 17 คนไทยถูกหลอกเป็นแอดมินพนันออนไลน์ในกัมพูชา หลังถูกบังคับทำงาน ไม่ได้ค่าจ้าง ไม่ให้กินข้าว และถูกทำร้าย พร้อมประสานส่งกลับบ้านโดยเร็วที่สุด
วันนี้ (12 ต.ค. 65) ระหว่างการมาเข้าร่วมการประชุมคณะมนตรีประชาคมสังคมและวัฒนธรรมอาเซียน ครั้งที่ 28 (Joint Statement of the Twenty- Eighth ASEAN Socio-Cultural Community (ASCC) Council) ซึ่งจัดขึ้นในวันที่ 13 ตุลาคม 2565 ณ กรุงพนมเปญ ราชอาณาจักรกัมพูชา นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) พร้อมด้วยนางจตุพร โรจนพานิช อธิบดีกรมกิจการเด็กและเยาวชน และคณะ ได้พบปะพูดคุยกับ นายพิชิต บุญสุด อุปทูตรักษาการ สถานเอกอัครราชทูตไทย ณ กรุงพนมเปญ โดยได้หยิบยกปัญหาการล่อลวงคนไทยมาทำงานเป็น Call Center หรือแอดมินพนันออนไลน์ นับเป็นปัญหาใหญ่ของสังคม เพราะมีวัยรุ่นหนุ่มสาวถูกล่อลวงเป็นจำนวนหลายพันคน
นายอนุกูล กล่าวว่า ทางคณะได้เดินทางไปพบกับผู้เสียหายชาวไทยจำนวน 17 คน ซึ่งเป็นกลุ่มวัยรุ่นหนุ่มสาวและวัยทำงาน โดยมีอายุต่ำกว่า 18 ปี จำนวน 2 คน ณ โรงแรมที่พักซึ่งสถานเอกอัครราชทูตไทยฯ จัดไว้ให้เพื่อรอส่งตัวกลับประเทศไทย โดยผู้เสียหายทั้งหมดได้ติดต่อมายังสถานเอกอัครราชทูตไทยฯ เพื่อส่งตัวกลับบ้าน และขั้นตอนต่อไปนั้น ทางสถานเอกอัครราชทูตไทยฯ ต้องติดต่อตำรวจตรวจคนเข้าเมืองของราชอาณาจักรกัมพูชาเพื่อดำเนินการตามกฎหมาย โดยใช้ระยะเวลาไม่น้อยกว่า 1 เดือนขึ้นไป ทั้งนี้ ผู้เสียหายทั้งหมดได้เล่าเป็นเสียงเดียวกันว่า ถูกคนใกล้ชิดหรือสื่อออนไลน์ที่รับสมัครงานหลอกลวงว่า จะมีงานทำเป็นแอดมินได้เงินเดือนดีในระดับสองหมื่นบาทถึงสามหมื่นบาท พร้อมมีที่พักและอาหารให้ด้วย จึงได้หลงเดินทางมาทำงานกับบริษัทในกรุงพนมเปญ เมืองปอยเปต และเมืองพระสีหนุ โดยให้ทำงานอย่างหนักวันละ 15 ชั่วโมง และถูกทารุณกรรมต่างๆ เช่น ไม่ให้กินข้าว ให้กินน้ำก๊อก ไม่ได้รับค่าจ้าง ถูกยึดพาสปอร์ต ข่มขู่ไม่ให้หนี และบางคนถูกทำร้ายร่างกาย หากขัดขืนหรือโต้เถียง อีกทั้งตั้งราคาไถ่ตัวเองเพื่อแลกกับอิสรภาพว่า หากต้องการออกจากงาน ต้องหาเงินมาให้เป็นจำนวน 3,000 ดอลลาร์สหรัฐหรือประมาณ 120,000 บาท
นายอนุกูล กล่าวเพิ่มเติมว่า ตนในฐานะปลัดกระทรวง พม. จะช่วยประสานงานเพื่อส่งผู้เสียหายวัยรุ่นกลุ่มนี้กลับภูมิลำเนาในแต่ละจังหวัดของประเทศไทยโดยเร็วที่สุด ซึ่งจากสถิติของการส่งคนไทยที่ถูกล่อลวงกลับภูมิลำเนาตั้งแต่ปี 2564 มีจำนวน 2,000 คน และในปีนี้จนถึงเดือนกันยายนที่ผ่านมา มีการส่งคนไทยกลับภูมิลำเนาแล้วจำนวน 550 คน จากนั้น ตนจะรายงานเรื่องนี้เสนอ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) รับทราบเพื่อขอให้รัฐบาลทั้งสองประเทศเร่งป้องกันและปราบปรามปัญหาการค้ามนุษย์ให้หมดสิ้นไปโดยเร็วที่สุด
วันเสาร์ที่ 24 กันยายน 2565
กระทรวงวัฒนธรรมจัดทำจดหมายเหตุการแพร่ระบาดของโรคโควิด19 ในประเทศไทย บันทึกลำดับเหตุการณ์สำคัญ บอกเล่าความร่วมมือร่วมใจของคนไทยจนสามารถผ่านวิกฤตครั้งใหญ่
กระทรวงวัฒนธรรมจัดทำจดหมายเหตุการแพร่ระบาดของโรคโควิด19 ในประเทศไทย บันทึกลำดับเหตุการณ์สำคัญ บอกเล่าความร่วมมือร่วมใจของคนไทยจนสามารถผ่านวิกฤตครั้งใหญ่
วันที่ 24 กันยายน 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ในที่ประชุมคณะกรรมการบริหารสถานการณ์โควิด19 หรือ ศบค. เมื่อวันที่ 23 ก.ย. 65 ซึ่ง พล.อ.ประวิตร วงษ์สุวรรณ รองนายกรัฐมนตรี เป็นประธาน กระทรวงวัฒนธรรมได้รายงานถึงความคืบหน้าการจัดทำจดหมายเหตุการแพร่ระบาดโควิด19 ในประเทศไทย ซึ่งได้บันทึกลำดับเหตุการณ์สำคัญ นโยบาย ตลอดจนมาตรการต่างๆ ที่เกิดขึ้นทั้งหมด เพื่อเป็นข้อมูลให้คนรุ่นหลังได้ศึกษา และเป็นองค์ความรู้และการดูแลจัดการกรณีเกิดสถานการณ์ลักษณะเดียวกันขึ้นในอนาคต
น.ส.ไตรศุลี กล่าวว่า คณะทำงานของกระทรวงวัฒนธรรมได้รวบรวม สืบค้นข้อมูลเหตุการณ์ที่เกิดขึ้นตั้งแต่วันที่ 1 ม.ค. 63 - 31 ก.ค. 65 จากแหล่งข้อมูลต่างๆ ประกอบด้วย แหล่งข้อมูลหนังสือพิมพ์ออนไลน์ จำนวน 11,574 แฟ้ม, เอกสารดิจิทัลจากเว็บไซต์หน่วยงาน จำนวน 12,858 แฟ้ม, ขอข้อมูลเอกสารจากหน่วยงานที่เกี่ยวข้อง ระดับกระทรวงและจังหวัดจำนวน 30 หน่วยงาน รวมเอกสาร 13,108 รายการ, เอกสารจากผู้ว่าราชการ 73 จังหวัด รวม 1,839 รายการ และ รวบรวมภาพถ่ายจากเหตุการณ์สำคัญที่เกี่ยวข้อง 2,734 รายการ
ทั้งหมดจะถูกรียบเรียงเป็นเนื้อหาซึ่งมีเค้าโครงเบื้องต้น ดังนี้ 1) ความเป็นมาของโรคโควิด19 ซึ่งเป็นการนำเสนอข้อมูลเชิงวิชาการ การแพร่ระบาดของสายพันธุ์ต่างๆ 2) ผลกระทบจากการแพร่ระบาดของโควิด19 ซึ่งนำเสนอทั้งผลกระทบด้านสาธารณสุข เศรษฐกิจ การศึกษา สังคม วัฒนธรรมตลอดจนการดำเนินชีวิตวิถีใหม่ (new normal)
3)การบริหารจัดการสถานการณ์โควิด19 นำเสนอในมิติการบริหารจัดการ การป้องกัน การกำหนดมาตรการ แก้ไข เยียวยา ฟื้นฟูทั้งภาคประชาชน ผู้ประกอบการผ่านมาตรการสำคัญต่างๆ 4)ลำดับเหตุการณ์สำคัญ นำเสนอการแพร่ระบาดในแต่ละระลอก และ 5) สรุปบทเรียนประเทศจากสถานการณ์แพร่ระบาดของโควิด19
“ท่านรองนายกรัฐมนตรี ในฐานะประธานในที่ประชุม ศบค. ได้มีข้อสั่งการให้คณะทำงานของกระทรวงวัฒนธรรมพิจารณาเพิ่มเนื้อหาในส่วนที่สะท้อนถึงความร่วมมือของคนไทย ทั้งการบูรณาการร่วมกันทั้งภาครัฐ เอกชน ประชาสังคม เป็นการบันทึกไว้ให้คนรุ่นหลังเห็นว่าด้วยความร่วมมือของคนไทยประเทศจึงสามารถผ่านวิกฤตครั้งใหญ่นี้มาได้” น.ส.ไตรศุลี กล่าว
น.ส.ไตรศุลี กล่าวว่า กระทรวงวัฒนธรรมรายงานว่าการเรียบเรียงเนื้อหาชั้นแรกจะแล้วเสร็จภายในเดือน ธ.ค. 65 จากนั้นจะมีการปรับแก้เค้าโครงและเนื้อหาให้สอดคล้องกับความเห็นของคณะกรรมการและเอกสารที่ได้รับ ต่อด้วยการตรวจแก้ไขโดยผู้เชี่ยวชาญหรือผู้ทรงคุณวุฒิตามขั้นตอนเสร็จสิ้นภายในมิ.ย. 66 จากนั้นดำเนินการตามขั้นตอนทางทะเบียนเพื่อนำเข้าระบบเอกสารจดหมายเหตุของประเทศต่อไป
วันศุกร์ที่ 21 ตุลาคม 2565
ครบรอบ 55 ปี วันคล้ายวันสถาปนากรมส่งเสริมการเกษตร เดินหน้าพัฒนาภาคการเกษตร
ครบรอบ 55 ปี วันคล้ายวันสถาปนากรมส่งเสริมการเกษตร เดินหน้าพัฒนาภาคการเกษตร มุ่งยกระดับคุณภาพชีวิตของเกษตรกรอย่างมั่นคงและยั่งยืน ภายใต้แนวคิด “Keep Going, Keep Growing”
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ กล่าวภายหลังร่วมแสดงความยินดีเนื่องในโอกาสวันคล้ายวันสถาปนากรมส่งเสริมการเกษตรครบรอบ 55 ปี พร้อมมอบรางวัลบุคคล หน่วยงานดีเด่น เกษตรกรดีเด่น สถาบันเกษตรกรดีเด่นระดับประเทศ และผู้ทำคุณประโยชน์กับกรมส่งเสริมการเกษตร และแนวทางการดำเนินงานส่งเสริมการเกษตรแก่ข้าราชการและลูกจ้างกรมส่งเสริมการเกษตร โดยมี นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ นายธนา ชีรวินิจ เลขานุการรัฐมนตรีว่าการกระทรวงเกษตรและสหกรณ์ นายสมเกียรติ กอไพศาล ประธานคณะทำงานรัฐมนตรีว่าการกระทรวงเกษตรและสหกรณ์ นายประยูร อินสกุล รองปลัดกระทรวงเกษตรและสหกรณ์ และผู้บริหารกระทรวงเกษตรและสหกรณ์ เข้าร่วม ณ กรมส่งเสริมการเกษตร ว่า จากสถานการณ์ความไม่แน่นอนของโลกในปัจจุบัน โดยเฉพาะการเปลี่ยนแปลงของสภาพภูมิอากาศที่ส่งผลกระทบต่อการดำรงชีวิตของผู้คนทั่วโลกอย่างหลีกเลี่ยงไม่ได้ ประเทศไทยในฐานะที่เป็นครัวของโลก วิกฤตดังกล่าวจึงถือเป็นทั้งโอกาสและความท้าทายสำคัญที่จะต้องเร่งพัฒนาการผลิตอาหารให้เพียงพอเพื่อเลี้ยงประชากรไทยและประชากรโลก ดังนั้นการพัฒนาให้ภาคการเกษตรมีความเข้มแข็ง รู้เท่าทัน ปรับตัวพร้อมรับความเปลี่ยนแปลงของโลก จึงเป็นสิ่งที่จำเป็นอย่างยิ่ง ด้วยการมุ่งพัฒนาเกษตรกรด้วยนวัตกรรมและเทคโนโลยีสมัยใหม่ต่าง ๆ เพื่อให้มีพร้อมทั้งทักษะในการบริหารจัดการทรัพยากรที่มีอย่างคุ้มค่า การผลิตที่เป็นมิตรกับสิ่งแวดล้อม การยกระดับคุณภาพสินค้า ตลอดจนการแสวงหาช่องทางตลาดที่หลากหลายรองรับ
ทั้งนี้ ในช่วงระยะเวลา 1 ปี ที่ผ่านมา กรมส่งเสริมการเกษตรมีการพัฒนาและส่งเสริมเกษตรกรในทุก ๆ ด้าน โดยได้ให้ความสำคัญกับการพัฒนาองค์กรสู่การเป็น Digital DOAE และปรับระบบการทำงานเข้าสู่ New Normal รวมทั้งการดำเนินงานตามนโยบายของรัฐบาลและกระทรวงเกษตรและสหกรณ์ ภายใต้แนวคิด “Next Step” ขับเคลื่อนองค์กรวิถีใหม่…ก้าวต่อไปด้วยเทคโนโลยีดิจิทัล มีการดำเนินงาน 2 แนวทาง ได้แก่ การขับเคลื่อนองค์กรและระบบการทำงาน มุ่งพัฒนากรมส่งเสริมการเกษตรสู่การเป็น Digital DOAE และการดำเนินงานภารกิจสำคัญ ซึ่งถือได้ว่าเป็นภารกิจที่ท้าทายการทำงานของนักส่งเสริมการเกษตรเป็นอย่างยิ่ง ท่ามกลางการแพร่ระบาดของโรคติดเชื้อไวรัสโคโรนา 2019 (COVID-19) ที่ยังคงดำเนินอยู่ในทั่วทุกภูมิภาคของประเทศและทั่วโลก
สำหรับการดำเนินงานในปี 2566 นี้ กรมส่งเสริมการเกษตรมุ่งขับเคลื่อนการทำงานโดยเน้นหลักตลาดนำการผลิต และนำนวัตกรรม เทคโนโลยี มาปฏิรูปภาคการเกษตรสู่ยุคดิจิทัลมากยิ่งขึ้น ภายใต้แนวคิด “Keep Going, Keep Growing” และกรอบ “9 ความท้าทาย ก้าวต่อไปของนักส่งเสริมการเกษตร” ซึ่งประกอบด้วย 1) การขับเคลื่อนงานพระราชดำริ และเกษตรกรรมยั่งยืน 2) การขับเคลื่อน BCG Model ควบคู่กับการส่งเสริมการเกษตรเชิงพื้นที่ 3) การส่งเสริมเกษตรสมัยใหม่ เกษตรอัจฉริยะ มุ่งสู่เกษตรมูลค่าสูง 4) การผลักดันการใช้เทคโนโลยีดิจิทัลในงานส่งเสริมการเกษตรให้ครอบคลุมภารกิจต่าง ๆ 5) การสร้างผู้ประกอบการเกษตรสมัยใหม่ 6) การส่งเสริมการใช้ปัจจัยการผลิตที่มีคุณภาพ 7) สร้างความเข้มแข็งของเครือข่ายการทำงานในพื้นที่ 8) ผลักดันการดำเนินงานภายใต้ความร่วมมือทางวิชาการกับหน่วยงานต่าง ๆ และ 9) พัฒนาศักยภาพและการบริหารจัดการองค์กร เพื่อพัฒนาเกษตรกร และยกระดับคุณภาพชีวิตของเกษตรกรให้เกิดความมั่นคงและยั่งยืนต่อไป
วันพฤหัสบดีที่ 8 กันยายน 2565
กรมทางหลวงชนบทรองรับการขยายตัวของเศรษฐกิจ เพิ่มศักยภาพการขนส่งอย่างเป็นระบบ ตามนโยบายรัฐมนตรีว่าการกระทรวงคมนาคม
ขยายถนนสาย นย.3007 จังหวัดนครนายก กว่า 18 กิโลเมตร คาดแล้วเสร็จกลางปี 2566
กรมทางหลวงชนบท (ทช.) กระทรวงคมนาคม รายงานความคืบหน้าโครงการก่อสร้างถนนทางหลวงชนบทสาย นย.3007 แยก ทล.305 - บ้านคลอง 33 อำเภอองครักษ์ จังหวัดนครนายก ซึ่งปัจจุบันผลการดำเนินงานมีความคืบหน้าไปแล้วร้อยละ 62 เร็วกว่าแผนที่กำหนดไว้ ขณะนี้อยู่ระหว่างดำเนินงานในส่วนของโครงสร้างทางงานผิวทางและงานก่อสร้างสะพาน โดยคาดว่าจะดำเนินการก่อสร้างเสร็จสมบูรณ์ในช่วงกลางปี 2566
จากนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ได้ให้ความสำคัญในเรื่องการพัฒนาระบบบริหารจัดการการขนส่งสินค้าทั่วทุกภูมิภาคให้มีประสิทธิภาพมากยิ่งขึ้น รองรับการขยายตัวของเศรษฐกิจในอนาคตให้สามารถเชื่อมจากแหล่งผลิตไปสู่ตลาดและผู้บริโภคได้อย่างรวดเร็ว ทช. จึงได้ดำเนินการก่อสร้างถนนทางหลวงชนบทสาย นย.3007 ทล.305 - บ้านคลอง 33 อำเภอองครักษ์ จังหวัดนครนายก รวมระยะทาง 18.368 กิโลเมตร มีจุดเริ่มต้นโครงการบริเวณ กม. ที่ 0+000 แยก ทล.305 (รังสิต - นครนายก บริเวณ กม. ที่ 47+300) และสิ้นสุดโครงการบริเวณ กม. ที่ 18+368 ซึ่งบรรจบกับถนนทางหลวงชนบทสาย นย.2005 แยก ทล.33 (สระบุรี - นครนายก) และสามารถเชื่อมต่อไปยังถนนทางหลวงชนบทสาย นย.3001 (องครักษ์ - บางน้ำเปรี้ยว) ได้อีกด้วย โดยได้ดำเนินการก่อสร้างขยายถนนเดิมจาก 2 ช่องจราจร เป็น 4 ช่องจราจร ผิวจราจรแบบแอสฟัลท์ติกคอนกรีต ผิวจราจรกว้างช่องละ 3.50 เมตร ไหล่ทางกว้างข้างละ 2.50 เมตร และก่อสร้างสะพานคอนกรีตเสริมเหล็กข้ามทางรถไฟ สะพานข้ามคลองชลประทาน รวม 9 แห่ง พร้อมติดตั้งไฟฟ้าแสงสว่าง สัญญาณไฟจราจร ป้ายจราจร และอุปกรณ์อำนวยความปลอดภัย ใช้งบประมาณรวม 716.350 ล้านบาท
ทั้งนี้ เมื่อก่อสร้างแล้วเสร็จจะเป็นเส้นทางสนับสนุนการขนส่งสินค้าจากภาคตะวันออกเฉียงเหนือเข้าสู่กรุงเทพมหานครและปริมณฑล ท่าอากาศยานสุวรรณภูมิ และท่าเรือแหลมฉบัง ทำให้การเชื่อมโยงเส้นทางการขนส่งจากแหล่งผลิตสินค้าไปสู่ตลาดและผู้บริโภคได้อย่างเป็นระบบ ช่วยส่งเสริมเศรษฐกิจการค้าและการท่องเที่ยว สร้างงานสร้างรายได้ให้กับประชาชนในพื้นที่จังหวัดนครนายกและจังหวัดใกล้เคียง ตลอดจนเป็นเส้นทางที่ช่วยแบ่งเบาการจราจรบนถนนสายหลักได้อีกทางหนึ่งด้วย
วันเสาร์ที่ 3 กันยายน 2565
​โฆษกรัฐบาลเผย รัฐบาลยินดี “เทนนิส” พาณิภัค วงศ์พัฒนกิจ ทำผลงานยอดเยี่ยมคว้าเหรียญทองรายการ ปารีส เวิลด์ เทควันโด กรังด์ปรีซ์
โฆษกรัฐบาลเผย รัฐบาลยินดี “เทนนิส” พาณิภัค วงศ์พัฒนกิจ ทำผลงานยอดเยี่ยมคว้าเหรียญทองรายการ ปารีส เวิลด์ เทควันโด กรังด์ปรีซ์
วันนี้ (3 กันยายน 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผย รัฐบาลยินดี “เทนนิส” พาณิภัค วงศ์พัฒนกิจ ทำผลงานยอดเยี่ยมคว้าเหรียญทองจากการแข่งขันเทควันโด เวิลด์กรังด์ปรีซ์ สนาม 2 รายการ ปารีส เวิลด์ เทควันโด กรังด์ปรีซ์
โฆษกประจำสำนักนายกรัฐมนตรีกล่าวว่า เทนนิส พาณิภัค ทำผลงานได้อย่างยอดเยี่ยม เข้าสู่รอบชิงชนะเลิศไปพบกับเมอร์ฟ ดินเซล จากตุรกี แชมป์ยุโรปปี 2022 โดยสามารถเอาชนะไป 2-0 ยก (6-0 และ 11-6) ทำให้คว้าเหรียญทองมาได้สำเร็จ โดยน้องเทนนิส ได้กลับมาเล่นในรุ่น 49 กก.หญิงอีกครั้ง หลังจากที่ก่อนหน้านี้ได้ไปเล่นในรุ่น 53 กก. หญิง โดยรุ่น 49 กก.หญิง เป็นรุ่นที่คว้าเหรียญทองจากโอลิมปิก 2020 ณ กรุงโตเกียว ประเทศญี่ปุ่นมาครองได้
รายการปารีส เวิลด์ เทควันโด กรังด์ปรีซ์ 2022 จัดขึ้นระหว่างวันที่ 2-4 กันยายน 2565 ณ กรุงปารีส ประเทศฝรั่งเศส เป็นรายการแข่งขันที่สำคัญ เพราะเป็นรายการแข่งขันเพื่อเก็บคะแนนสะสมคว้าโควตาไปแข่งขันโอลิมปิกเกมส์ 2024 ในอีก 2 ปีที่ประเทศฝรั่งเศส ซึ่งสนามนี้เป็นสนามที่ 2 สำหรับสนามถัดไปสนามที่ 3 แข่งขันกันที่เมืองแมนเชสเตอร์ สหราชอาณาจักร ระหว่างวันที่ 21-23 ตุลาคม 2565 นี้
“รัฐบาลยินดี และชื่นชมนักกีฬาที่อดทนฝึกฝน ท้าทายตนเอง พัฒนาศักยภาพจนเป็นที่ยอมรับสามารถเทียบเท่านักกีฬาระดับโลก โดยรัฐบาลพร้อมให้การส่งเสริมและผลักดันนักกีฬาไทยตามความถนัดและความสามารถให้พร้อมต่อการแข่งขันทุกประเภท โดยเฉพาะความสามารถจากนักกีฬาเยาวชนที่จะเป็นแรงบันดาลใจให้กับคนรุ่นใหม่ และขอร่วมส่งกำลังใจจากคนไทยทั้งประเทศไปยังนักกีฬาไทยทุกคน ในการทำศึกแข่งขันรายการอื่นๆ ในขณะนี้ด้วย” นายอนุชา กล่าว
วันจันทร์ที่ 10 ตุลาคม 2565
“มหาดไทย” ลุยทำสงครามกับยาเสพติด เคาะ 3 แนวทางป้องกัน - แก้ปัญหาในระดับท้องถิ่น
.....
กระทรวงมหาดไทย เร่งเดินหน้าป้องกันและแก้ไขปัญหายาเสพติดด้วยกลไกการทำงานในทุกระดับและทุกพื้นที่ โดยเฉพาะในระดับท้องถิ่น จึงกำหนด 3 แนวทางการป้องกัน - แก้ไขปัญหาขององค์กรปกครองส่วนท้องถิ่น (อปท.) เพื่อไม่ให้ยาเสพติดมีที่ยืนในสังคมไทย ดังนี้
.
1.การบำบัดรักษายาเสพติด : ให้ อปท. ประสานหน่วยงานในพื้นที่ร่วมขับเคลื่อนแบบบูรณาการเชิงรุก/ จัดตั้งศูนย์คัดกรองและประเมินความรุนแรงของการติดยาเสพติด ภาวะความเสี่ยง ปัญหาด้านสังคม/ จัดตั้งศูนย์ฟื้นฟูสภาพทางสังคม ให้ผู้ติดยาเสพติดได้รับการพัฒนาคุณภาพชีวิตทางด้านที่อยู่อาศัย การศึกษา อาชีพ พร้อมติดตามดูแลให้สามารถกลับมาดำรงชีวิตในสังคมได้อย่างปกติ
.
2.การป้องกันยาเสพติด : มุ่งสร้างการมีส่วนร่วมของชุมชน เพื่อสร้างภูมิคุ้มกัน เฝ้าระวัง รักษา ให้โอกาส โดยดูแลช่วยเหลือผู้ที่เกี่ยวข้องกับยาเสพติด เสริมสร้างความเข้มแข็งและพัฒนาคุณภาพชีวิตประชาชน
.
3.งบประมาณ : ให้ อปท. ตั้งงบประมาณในเทศบัญญัติ/ข้อบัญญัติ ตามนโยบายของรัฐบาลด้านการป้องกันและแก้ไขปัญหายาเสพติด/ หาก อปท. ไม่ได้ตั้งงบประมาณไว้ ให้พิจารณาโอนงบประมาณฯ ที่มีความจำเป็นน้อยกว่ามาตั้งจ่ายเป็นรายการใหม่ โดยปฏิบัติตามระเบียบกระทรวงมหาดไทย หรือขอยกเว้นนำเงินสะสมมาใช้จ่าย/ หาก อปท. ไม่ได้ดำเนินการเอง อาจอุดหนุนงบประมาณด้านการป้องกันและแก้ไขปัญหายาเสพติดให้หน่วยงานอื่น เช่น อปท. - ส่วนราชการอื่น รัฐวิสาหกิจ องค์กรภาคประชาชน องค์กรศาสนา ฯลฯ
.
พร้อมขอความร่วมมือทุกภาคส่วนและประชาชน ร่วมเป็นพันธมิตรในการทำสงครามกับยาเสพติด โดยสามารถเเจ้งเบาะเเสหรือการกระทำความผิดอื่น ๆ ได้ที่เจ้าหน้าที่ฝ่ายปกครองในพื้นที่ หรือสายด่วนศูนย์ดำรงธรรม 1567 ฟรี ตลอด 24 ชม.
.
อ่านเพิ่มเติม คลิกhttps://www.thaigov.go.th/news/contents/details/60254
#ไทยคู่ฟ้า#สื่อสารรัฐบาลไทย
-------------------
วันศุกร์ที่ 9 กันยายน 2565
บีโอไอ มอบบัตรส่งเสริมการลงทุน ให้แก่นายประวิทย์ วิจิตรธนกูล ผู้แทนบริษัท บีวายดี ออโต้ (ประเทศไทย) จำกัด
บีโอไอ มอบบัตรส่งเสริมการลงทุน ให้แก่นายประวิทย์ วิจิตรธนกูล ผู้แทนบริษัท บีวายดี ออโต้ (ประเทศไทย) จำกัด
บีโอไอ มอบบัตรส่งเสริมการลงทุน ให้แก่ผู้แทนบริษัท บีวายดี ออโต้ (ประเทศไทย) จำกัด
วันที่ 8 กันยายน 2565 นายนฤชา ฤชุพันธุ์ ที่ปรึกษาด้านการลงทุน มอบบัตรส่งเสริมการลงทุน ให้แก่นายประวิทย์ วิจิตรธนกูล ผู้แทนบริษัท บีวายดี ออโต้ (ประเทศไทย) จำกัด ผู้ผลิตรถยนต์ไฟฟ้าแบบแบตเตอรี่ (BEV) และรถยนต์ไฟฟ้าแบบผสมเสียบปลั๊ก (PHEV) มูลค่าเงินลงทุนรวมทั้งสิ้น 17,891 ล้านบาท ซึ่งเป็นหนึ่งในผู้ผลิตยานยนต์ไฟฟ้ารายใหญ่จากประเทศจีน โครงการนี้จะมีส่วนช่วยผลักดันให้ประเทศไทยก้าวสู่การเป็นศูนย์กลางการผลิตยานยนต์ไฟฟ้าในภูมิภาคอาเซียน
วันศุกร์ที่ 7 ตุลาคม 2565
บสย. เร่งบรรเทาผลกระทบ ช่วยทันที SMEs น้ำท่วม 25 จังหวัด พักชำระค่าธรรมเนียม-ค่างวด นานสูงสุด  6 เดือน
คณะกรรมการ บสย. อนุมัติมาตรการเร่งด่วนช่วยผู้ประกอบการ SMEs ที่ได้รับผลกระทบจากอุทกภัย พร้อมให้ติดตามสถานการณ์อย่างใกล้ชิดเพื่อประคับประคองธุรกิจ SMEs กลุ่มเปราะบาง
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า คณะกรรมการ บสย. มีมติเร่งด่วนอนุมัติมาตรการพักชำระค่าธรรมเนียมการค้ำประกันสินเชื่อ - ค่าจัดการค้ำประกันสินเชื่อ และ อนุมัติมาตรการช่วยลูกหนี้ ที่เข้าโครงการประนอมหนี้กับ บสย. ที่ได้รับผลกระทบจากอุทกภัยในพื้นที่ 25 จังหวัด เพื่อบรรเทาความเดือดร้อนผู้ประกอบการ SMEs สำหรับลูกค้าและลูกหนี้ค้ำประกันสินเชื่อ บสย. พร้อมให้ติดตามให้ความช่วยเหลือต่อเนื่องโดยเฉพาะกลุ่มเปราะบาง มีผลวันนี้ ดังนี้
1.กลุ่มลูกค้าผู้ประกอบการ SMEs ที่ บสย. ค้ำประกันสินเชื่อ ได้รับผลกระทบจากอุทกภัยปี 2565 และถึงกำหนดชำระค่าธรรมเนียมการค้ำประกันสินเชื่อและค่าจัดการค้ำประกัน (ถ้ามี) ตั้งแต่วันที่ 6 ตุลาคม 2565 ถึงวันที่ 30 พฤศจิกายน 2565 (หนังสือค้ำประกันสินเชื่อ ลงวันที่ 6 ตุลาคม ถึง 30 พฤศจิกายน) โดยสามารถพักชำระออกไปอีก 6 เดือนนับจากวันถึงกำหนดชำระค่าธรรมเนียมเดิม โดยเป็นลูกค้าที่มีสถานประกอบการตั้งอยู่ในเขตพื้นที่ 25 จังหวัดที่ประสบอุทกภัยตามที่กรมป้องกันและบรรเทาสาธารณภัย ประกาศ ณ วันที่ 3 ตุลาคม 2565 หรือที่กรมป้องกันและบรรเทาสาธารณภัยได้มีการประกาศเพิ่มเติมต่อไป แต่หากลูกค้า SMEs รายใดไม่ประสงค์จะเข้าร่วมมาตรการนี้ ยังคงชำระค่าธรรมเนียมการค้ำประกันสินเชื่อและค่าจัดการค้ำประกัน (ถ้ามี) ให้แก่ บสย. ได้ตามปกติ
2. สำหรับกลุ่มลูกหนี้ ที่ประนอมหนี้กับ บสย. ที่ค้างชำระไม่เกิน 3 งวด (ณ วันที่อนุมัติ) และได้รับผลกระทบจากอุทกภัยในพื้นที่ 25 จังหวัด ได้พักชำระค่างวด นานสูงสุด 6 เดือน โดยเริ่มงวดแรกในเดือนที่อนุมัติ แต่ไม่เกินเดือนธันวาคม 2565 ลูกหนี้ บสย. สามารถแจ้งความประสงค์ได้ตั้งแต่วันนี้ – 30 พฤศจิกายน 2565
ทั้งนี้ ผู้ประกอบการ SMEs สามารถแจ้งความประสงค์และสอบถามรายละเอียดเพิ่มเติมได้ที่ บสย. Call Center 02-890-9999
วันจันทร์ที่ 26 กันยายน 2565
กรมทางหลวง สรุปสถานการณ์น้ำท่วมประจำวันที่  26 กันยายน 2565 สัญจรไม่ได้ 2 จังหวัด พร้อมแนะนำเส้นทางเลี่ยง
.....
กรมทางหลวง (ทล.) กระทรวงคมนาคม ได้ทำการสรุปสถานการณ์อุทกภัยและดินสไลด์บนทางหลวง ผลกระทบจากพายุโนรู สถานการณ์ประจำวันที่ 26 กันยายน 2565 เวลา 15.00 น. พบทางหลวงถูกน้ำท่วม/ดินสไลด์ในพื้นที่ 14 จังหวัด ได้แก่ จังหวัดเพชรบูรณ์ สุโขทัย ปทุมธานี นครสวรรค์ เลย นครราชสีมา ขอนแก่นมหาสารคาม ชัยภูมิ ระยอง สระบุรี ลพบุรี ปราจีนบุรี และ เชียงราย จำนวน 20 สายทาง 24 แห่ง ทางหลวงที่การจราจรผ่านได้ 22 แห่ง การจราจรผ่านไม่ได้ 2 แห่ง รายละเอียด ดังนี้
1.จังหวัดเพชรบูรณ์ ทางหลวงหมายเลข 2216 สายโคกมน - กกกะทอน พื้นที่ อำเภอหล่มเก่า จังหวัดเพชรบูรณ์ ช่วง กม. ที่ 85+650 สะพานห้วยน้ำย่า (สะพานชั่วคราว) ได้รับความเสียหายจากน้ำท่วม การจราจรผ่านไม่ได้ แนะนำใช้ทางเลี่ยงสาย ทช.2012 บ้านตาดกลอย - บ้านหนองยาว
2.จังหวัดระยอง ทางหลวงหมายเลข 36 สายมาบข่า - ทับมา พื้นที่ อำเภอเมือง จังหวัดระยอง ช่วง กม. ที่ 42+300 - 42+800 ด้านซ้ายทางและขวาทาง ระดับน้ำ 50 เซนติเมตร รถเล็กไม่สามารถผ่านได้ แนะนำให้ใช้ทางเลี่ยง ทล.3 สุขุมวิท เจ้าหน้าที่คอยอำนวยความสะดวกด้านการจราจร
โดยแขวงทางหลวงในพื้นที่เร่งให้ความช่วยเหลือดูแลประชาชนที่ได้รับผลกระทบจากสถานการณ์น้ำท่วม น้ำป่าไหลหลาก ดินสไลด์ พร้อมเร่งระบายน้ำและบำรุงรักษาเส้นทาง โดยบูรณาการร่วมกับหน่วยงานที่เกี่ยวข้อง เพื่อบรรเทาความเดือดร้อนของประชาชนและให้ประชาชนได้รับความสะดวกปลอดภัยจากการสัญจรโดยเร็วที่สุดอย่างต่อเนื่อง 24 ชั่วโมง
ทั้งนี้ ทล. ได้สั่งการให้ สำนักงานทางหลวง แขวงทางหลวง หมวดทางหลวงทั่วประเทศ เฝ้าระวัง และติดตามสถานการณ์อย่างใกล้ชิด หากมีพื้นที่ใดประสบปัญหา เจ้าหน้าที่จะเข้าพื้นที่เพื่อช่วยเหลือประชาชนที่ได้รับความเดือดร้อนทันที ตามนโยบายนายศักดิ์สยาม ชิดชอบ รัฐมนตรีว่าการกระทรวงคมนาคม นอกจากนี้ ทล. ได้ติดตั้งป้ายเตือนและอุปกรณ์ความปลอดภัย อุปกรณ์นำทาง ในบริเวณทางหลวงที่ถูกน้ำท่วม พร้อมเฝ้าระวังสถานการณ์จนกว่าจะคลี่คลาย โดยขอให้ประชาชนผู้ใช้ทางโปรดใช้ความระมัดระวังในการเดินทาง ปฏิบัติตามป้ายเตือน ป้ายแนะนำ และคำแนะนำของเจ้าหน้าที่อย่างเคร่งครัด หากประชาชนต้องการสอบถามสภาพเส้นทาง สภาพการจราจร หรือ ต้องการความช่วยเหลือสามารถติดต่อ ได้ที่สำนักงานทางหลวง แขวงทางหลวง หมวดทางหลวงในพื้นที่ และสายด่วน ทล. 1586 (โทรฟรีทุกเครือข่ายตลอด 24 ชั่วโมง) และสามารถติดตามการรายงานสถานการณ์สภาพเส้นทางและเส้นทางเลี่ยงได้ที่ทวิตเตอร์กรมทางหลวง @prdoh
วันอาทิตย์ที่ 2 ตุลาคม 2565
​ผู้ฝึกงานเทคนิคคนไทยปลื้ม!!  นายกลุงตู่ ส่ง รมว.เฮ้ง เยี่ยมให้กำลังถึงสถานประกอบการในญี่ปุ่น
​ผู้ฝึกงานเทคนิคคนไทยปลื้ม!!  นายกลุงตู่ ส่ง รมว.เฮ้ง เยี่ยมให้กำลังถึงสถานประกอบการในญี่ปุ่น
วันที่ 1 ตุลาคม 2565 นายสุชาติ ชมกลิ่น รัฐมนตรีว่าการกระทรวงแรงงาน พร้อมด้วย นายสุรชัย ชัยตระกูลทอง ผู้ช่วยรัฐมนตรีประจำกระทรวงแรงงาน นางสาวสดุดี กิตติสุวรรณ อัครราชทูตที่ปรึกษา (ฝ่ายแรงงาน) และคณะผู้บริหารระดับสูงกระทรวงแรงงาน ตรวจเยี่ยมพบปะให้กำลังใจแรงงานไทยจำนวน 35 คน ณ บริษัท Kanemi สาขามัสซึโดะ จังหวัดชิบะ ประเทศญี่ปุ่น โดยมี นายอากิโยชิ โชโนเบะ ประธานบริษัท คาเนมิ และคณะผู้บริหารบริษัท Kanemi และองค์กร Aifamily Cooperative Society ซึ่งเป็นองค์กรที่รับผู้ฝึกปฏิบัติงานด้านเทคนิค ให้การต้อนรับ สำหรับบริษัท Kanemi เป็นสถานประกอบการกิจการประเภทผลิตอาหารพร้อมรับประทาน อาหารแช่แข็ง ซึ่งประกอบด้วย ธุรกิจการขายภายนอก ที่ผลิตและจัดส่งผลิตภัณฑ์อาหารสำหรับร้านสะดวกซื้อ และรับผลิตภัณฑ์สำเร็จรูปแบบบริการส่งถึงบ้านให้กับสหกรณ์ผู้บริโภคในแต่ละภูมิภาค โดยบริษัท Kanemi Foods Co., Ltd. เริ่มรับผู้ฝึกปฏิบัติงานต่างชาติครั้งแรกในปี 2556 ปัจจุบัน มีผู้ฝึกปฏิบัติงาน จำนวนทั้งสิ้น 781 คน ฝึกปฏิบัติงานในโรงงานที่เป็นสาขาย่อย 12 แห่งทั่วประเทศ โดยสาขาอำเภอมัสซึโดะ รับผู้ฝึกปฏิบัติงานด้านเทคนิค จำนวน 35 คน สำหรับแรงงานทักษะเฉพาะ บริษัท Kanemi Foods Co., Ltd. เริ่มรับแรงงานทักษะเฉพาะในปี 2563 และข้อมูล ณ วันที่ 31 พฤษภาคม 2565 มีแรงงานทักษะเฉพาะทั้งสิ้น 13 คน
นายสุชาติ กล่าวต่อว่า ท่านนายกรัฐมนตรีและรัฐมนตรีว่าการกระทรวงกลาโหม พล.อ.ประยุทธ์ จันทร์โอชา และท่านรองนายกรัฐมนตรี พล.อ.ประวิตร วงษ์สุวรรณ รองนายกรัฐมนตรี ซึ่งท่านกำกับดูแลกระทรวงแรงงาน ได้มีความห่วงใยแรงงานไทยรวมทั้งผู้ฝึกปฏิบัติงานด้านเทคนิคทุกคนที่มาใช้ชีวิตอยู่ในต่างประเทศ ที่เสียสละทุ่มเททำงานเพื่อนำความรู้และรายได้ไปพัฒนาประเทศและยกระดับฐานะของครอบครัว ในวันนี้ท่านจึงมอบหมายให้ผมและคณะมาตรวจเยี่ยมพบปะพูดคุยและมอบของที่ระลึกเป็นขวัญกำลังใจกับผู้ฝึกปฏิบัติงานด้านเทคนิคชาวไทยซึ่งอยู่ภายใต้การดูแลของนายจ้างบริษัท Kanemi Foods Co., Ltd. ซึ่งพบว่าทุกคนมีความเป็นอยู่ที่ดี ได้รับค่าจ้างและสิทธิประโยชน์ตามที่กฎหมายกำหนด รวมทั้งได้ให้โอวาทแก่ผู้ฝึกปฏิบัติงานด้านเทคนิคเพื่อเป็นขวัญและกำลังใจด้วย
"ผมขอขอบคุณบริษัท Kanemi Foods Co., Ltd. ที่เปิดโอกาสให้ได้มาพบปะพูดคุยและต้อนรับอย่างอบอุ่น และขอบคุณที่ให้ความสนใจรับผู้ฝึกปฏิบัติงานด้านเทคนิคชาวไทยอย่างต่อเนื่อง และให้การดูแลผู้ฝึกปฏิบัติงานด้านเทคนิคเป็นอย่างดี รวมทั้งขอให้พิจารณาเพิ่มการรับผู้ฝึกปฏิบัติงานด้านเทคนิค/แรงงานทักษะเฉพาะชาวไทยเพิ่มมากขึ้น ซึ่งจะเป็นประโยชน์ต่อการขับเคลื่อนเศรษฐกิจของทั้งสองประเทศภายหลังการเปิดประเทศอย่างเต็มรูปแบบของทั้งญี่ปุ่นและไทย ซึ่งจากการพูดนายจ้างซึ่งมีความพึงพอใจและชื่นชมผู้ฝึกปฏิบัติงานด้านเทคนิคชาวไทยที่มีความขยันหมั่นเพียร เชื่อฟังคำสั่ง มีความรับผิดชอบต่องานที่ได้รับมอบหมาย มีน้ำใจ เรียนรู้งานได้รวดเร็ว มีทักษะ ความเชี่ยวชาญ และความสามารถหลากหลาย" นายสุชาติ กล่าวท้ายสุด
ด้าน นายอากิโยชิ โชโนเบะ ประธานบริษัท คาเนมิ กล่าวว่า บริษัทมีความต้องการผู้ฝึกปฏิบัติงานด้านเทคนิคชาวไทยเพิ่ม เนื่องจากแรงงานไทยมีทักษะฝีมือดี ขยันทำงาน และเรียนรู้เร็ว ส่วนเรื่องภาษาญี่ปุ่นนั้น ผู้ฝึกปฏิบัติงานแต่ละคนก็มีความพยายามเรียนรู้ภาษา และจะมีรุ่นพี่คอยให้คำแนะนำ ขณะที่บริษัทเองจะคอยสนับสนุนความช่วยเหลือในทุกๆ ด้านเช่นกัน
+++++++++++++++++++
กองเผยแพร่และประชาสัมพันธ์
1 ตุลาคม 2565
วันเสาร์ที่ 22 ตุลาคม 2565
โฆษกรัฐบาลเผย นายกฯ ห่วงใยประชาชนอาจเจ็บป่วยด้วยโรค “เมลิออยด์” ปีนี้พบผู้ป่วยแล้ว 2,314 ราย
โฆษกรัฐบาลเผย นายกฯ ห่วงใยประชาชนอาจเจ็บป่วยด้วยโรค “เมลิออยด์” ปีนี้พบผู้ป่วยแล้ว 2,314 ราย กรมควบคุมโรคเตือนหากติดเชื้อมีโอกาสเสียชีวิตได้ แนะหลีกเลี่ยงเดินลุยน้ำย่ำโคลน เกษตรกร-ผู้ป่วยเบาหวานหากมีไข้สูง-ประวัติสัมผัสดินและน้ำให้รีบพบแพทย์
วันนี้ 22 ต.ค. 65 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยประชาชนอาจเจ็บป่วยด้วยโรคเมลิออยด์ที่เกิดในช่วงนี้ที่ยังคงมีฝนตกในบางพื้นที่ ตามคำเตือนของกรมควบคุมโรค กระทรวงสาธารณสุข โดยเฉพาะเกษตรกรและผู้ป่วยเบาหวาน ให้ระวังป่วยโรคเมลิออยด์ สามารถพบการติดเชื้อได้ตลอดทั้งปี แต่พบมากในช่วงฤดูฝน เชื้อสามารถเข้าทางผิวหนัง การดื่มน้ำไม่สะอาด หรือการหายใจเอาฝุ่นดินที่ปนเปื้อนเชื้อเข้าไป ควรหลีกเลี่ยงการเดินลุยน้ำย่ำโคลน หากจำเป็นต้องลงพื้นที่ที่มีน้ำท่วมขัง ควรใส่รองเท้าบูทเพื่อป้องกัน และหลังขึ้นจากน้ำให้รีบทำความสะอาดร่างกายด้วยสบู่และน้ำสะอาดทันที
นายอนุชาฯ กล่าวว่า กรมควบคุมโรคได้ออกคำเตือนพร้อมให้ข้อมูลว่า ในช่วงนี้ยังคงมีฝนตกในบางพื้นที่ ทำให้มีน้ำท่วมขังหรือดินชื้นแฉะ ซึ่งประชาชนที่อยู่ในพื้นที่น้ำท่วมและเกษตรกร หรือผู้ที่ต้องทำงานสัมผัสดินและน้ำโดยตรง รวมถึงผู้ที่มีโรคประจำตัว เช่น เบาหวาน โรคไตเรื้อรัง และโรคธาลัสซีเมีย จะมีความเสี่ยงป่วยโรคเมลิออยด์สูง เชื้อแบคทีเรียที่เป็นสาเหตุจะอยู่ในดินและในน้ำจะเข้าสู่ร่างกายได้ทางการดื่มน้ำ หรือรับประทานอาหารที่ปนเปื้อนเชื้อ และทางผิวหนัง หรือการสูดหายใจเอาฝุ่นจากดินที่มีเชื้อเจือปนเข้าไป หลังติดเชื้อประมาณ 1-21 วันจะมีอาการเจ็บป่วย แต่บางรายอาจนานเป็นปี ขึ้นอยู่กับปริมาณเชื้อที่ได้รับและภูมิต้านทานของแต่ละคน อาการของโรคนี้ไม่มีลักษณะเฉพาะ จะมีความหลากหลายคล้ายโรคติดเชื้ออื่น ๆ หลายโรค เช่น มีไข้สูง มีฝีที่ผิวหนัง มีอาการทางระบบทางเดินหายใจ อาจติดเชื้อเฉพาะที่หรือติดเชื้อแล้วแพร่กระจายทั่วทุกอวัยวะและเสียชีวิตได้ ส่วนใหญ่มักจะเริ่มจากอาการไข้เป็นหลัก จึงทำให้วินิจฉัยโรคได้ยาก ต้องอาศัยการตรวจเพาะเชื้อทางห้องปฏิบัติการเป็นหลัก เพื่อใช้ประกอบการตรวจวินิจฉัยและรักษา
สำหรับสถานการณ์โรคเมลิออยด์ในปีนี้ ตั้งแต่วันที่ 1 มกราคม-10 ตุลาคม 2565 พบผู้ป่วย 2,314 ราย เสียชีวิต 34 ราย กลุ่มอายุที่พบผู้ป่วยมากที่สุด คือ อายุมากกว่า 65 ปี รองลงมา 55-64 ปี และ 45-54 ปี ตามลำดับ พบผู้ป่วยและผู้เสียชีวิตกระจายอยู่ทุกภาคของประเทศไทย แต่พื้นที่ที่พบอัตราป่วยสูงสุด ได้แก่ ภาคตะวันออกเฉียงเหนือ อัตราตายสูงสุด ได้แก่ ภาคตะวันออกเฉียงเหนือและภาคใต้
“กรมควบคุมโรคได้แนะวิธีการป้องกันโรคเมลิออยด์สามารถทำได้ ดังนี้ 1. หลีกเลี่ยงการเดินลุยน้ำย่ำโคลนหรือสัมผัสดินและน้ำโดยตรง หากจำเป็นขอให้สวมรองเท้าบูท ถุงมือยาง กางเกงขายาวหรือชุดลุยน้ำ หลังสัมผัสดินและน้ำให้ทำความสะอาดร่างกายด้วยสบู่และน้ำสะอาดทันที 2. ทานอาหารปรุงสุก ดื่มน้ำสะอาดหรือต้มสุกทุกครั้ง 3. หลีกเลี่ยงการสัมผัสลมฝุ่นและการอยู่ท่ามกลางสายฝน 4. หากมีอาการไข้สูง ร่วมกับมีประวัติการสัมผัสดินและน้ำ ให้รีบพบแพทย์ทันที โดยเฉพาะเกษตรกรและผู้ป่วยโรคเบาหวาน สอบถามเพิ่มเติมได้ที่สายด่วนกรมควบคุมโรค โทร. 1422” นายอนุชาฯ กล่าว
.......
วันจันทร์ที่ 17 ตุลาคม 2565
หัวหน้าหัวหน้าผู้ตรวจราชการกระทรวงอุตสาหกรรม เข้าเฝ้ารับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เสด็จพระราชดำเนินทรงเปิดศูนย์การประชุมแห่งชาติสิริกิติ์
หัวหน้าหัวหน้าผู้ตรวจราชการกระทรวงอุตสาหกรรม เข้าเฝ้ารับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เสด็จพระราชดำเนินทรงเปิดศูนย์การประชุมแห่งชาติสิริกิติ์
วันที่ 15 ตุลาคม 2565 เวลา 17.33 น. นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม เข้าเฝ้ารับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เสด็จพระราชดำเนินทรงเปิดศูนย์การประชุมแห่งชาติสิริกิติ์ โดยศูนย์การประชุมฯ ได้ดำเนินการปรับปรุงให้มีความทันสมัยมากยิ่งขึ้น ตั้งแต่วันที่ 11 กันยายน 2562 จนแล้วเสร็จและพร้อมรองรับงานประชุมและนิทรรศการระดับชาติและนานาชาติให้ประจักษ์แก่สายตาทั้งชาวไทยและต่างชาติจากทุกมุมโลก โดยมีพลเอกประยุทธ์ จันทร์โอชา นายกรัฐมนตรี และคณะผู้บริหารบริษัท เอ็น.ซีซี. แมนเนจเม้นท์ ดิเวลลอปเม้นท์ จำกัด ในฐานะผู้บริหารศูนย์การประชุมแห่งชาติสิริกิติ์ เฝ้าฯ รับเสด็จ ณ ศูนย์การประชุมแห่งชาติสิริกิติ์ เขตคลองเตย กรุงเทพฯ
ขอบคุณภาพจาก : เพจโรงเรียนจิตอาสาพระราชทาน
วันศุกร์ที่ 28 ตุลาคม 2565
กรมทางหลวงชนบท บรรเทาความเดือดร้อนให้ประชาชนสัญจรผ่านได้โดยเร็ว ตามนโยบายของรัฐมนตรีว่าการกระทรวงคมนาคม ระดมกำลังเจ้าหน้าที่ติดตั้งสะพานเบลีย์ บริเวณสาย ชร.007
สะพานพ่อขุนเม็งรายมหาราช ต.แม่ยาว และดอยฮาง อ.เมือง จ.เชียงราย เสร็จสมบูรณ์ หลังได้รับผลกระทบจากอุทกภัย
นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า สืบเนื่องจากในช่วงที่ผ่านมามีพายุโซนร้อนโนรูเข้าพัดผ่านประเทศไทยส่งผลให้เกิดอุทกภัยในหลายพื้นที่ นายศักดิ์สยาม ชิดชอบ รัฐมนตรีว่าการกระทรวงคมนาคม จึงมีความห่วงใยประชาชนที่ได้รับผลกระทบจากเหตุการณ์ดังกล่าว โดยได้มอบหมายให้ ทช. เร่งบรรเทาความเดือดร้อนพร้อมให้ความช่วยเหลือประชาชนอย่างเร่งด่วน รวมทั้งให้บริหารจัดการเส้นทางที่ได้รับผลกระทบจากอุทกภัยโดยการซ่อมแซมหรือติดตั้งสะพานเบลีย์เพื่อให้ประชาชนสามารถสัญจรผ่านไปมาได้โดยเร็ว ทั้งนี้ ในส่วนของสำนักงานทางหลวงชนบทที่ 17 (เชียงราย) แขวงทางหลวงชนบทเชียงราย และหมวดบำรุงทางหลวงชนบทในสังกัด ได้เร่งดำเนินการติดตั้งสะพานเบลีย์ ความยาว 27 เมตร ฝั่งเรือนจำกลางจังหวัดเชียงราย เพื่อใช้เป็นสะพานชั่วคราวทดแทนบริเวณสาย ชร.007 สะพานพ่อขุนเม็งรายมหาราช ตำบลแม่ยาว, ดอยฮาง อำเภอเมือง จังหวัดเชียงราย ซึ่งบริเวณคอสะพานถูกน้ำกัดเซาะทำให้บริเวณดังกล่าวไม่สามารถสัญจรผ่านได้ ปัจจุบันได้ดำเนินการติดตั้งสะพานเบลีย์เสร็จสมบูรณ์เพื่อให้ประชาชนได้ใช้สัญจรผ่านได้ชั่วคราวเรียบร้อยแล้ว
ทั้งนี้ สำนักงานทางหลวงชนบทที่ 17 (เชียงราย) แขวงทางหลวงชนบทเชียงราย และหมวดบำรุงทางหลวงชนบทในสังกัด ได้จัดเจ้าหน้าที่ลาดตระเวนเพื่อเฝ้าระวังสถานการณ์อุทกภัยและเหตุดินสไลด์บริเวณโครงข่ายทางหลวงชนบทอย่างใกล้ชิด และพร้อมให้ความช่วยเหลืออำนวยความสะดวกปลอดภัยให้กับประชาชนอย่างเต็มกำลัง หากต้องการสอบถามเส้นทางหรือขอความช่วยเหลือสามารถติดต่อได้ที่แขวงทางหลวงชนบททุกจังหวัด หรือ สายด่วนกรมทางหลวงชนบท โทร. 1146
วันพฤหัสบดีที่ 29 กันยายน 2565
มท.1 ควง “ชัยวุฒิ” ลงพื้นที่ จ.พิษณุโลก – พื้นที่เสี่ยงภัยใกล้เคียง กำชับเตรียมแผนรับมือสถานการณ์น้ำท่วม
มท.1 ควง “ชัยวุฒิ” ลงพื้นที่ จ.พิษณุโลก – พื้นที่เสี่ยงภัยใกล้เคียง กำชับเตรียมแผนรับมือสถานการณ์น้ำท่วม
เมื่อวันที่28กันยายน2565นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)ร่วมลงพื้นที่ติดตามสถานการณ์น้ำท่วมในจ.พิษณุโลกโดยมีพลเอกอนุพงษ์เผ่าจินดารัฐมนตรีว่าการกระทรวงมหาดไทยเป็นหัวหน้าคณะฯพร้อมประชุมวิดีโอคอนเฟอเรนซ์ไปยังจ.อุบลราชธานีและติดตามสถานการณ์ในจังหวัดพื้นที่เสี่ยงภัย ที่ได้รับผลกระทบจากพายุโนรูโดยได้กำชับเตรียมพร้อมแผนเผชิญเหตุตั้งศูนย์พักพิงเพิ่มในช่วงบ่ายคณะฯลงพื้นที่ตรวจเยี่ยมประชาชนที่บ้านบังบอนบ้านคลองจระเข้และเยี่ยมญาติผู้เสียชีวิตจากเหตุอุทกภัยที่บ้านวังพรม อ.วังทองก่อนเดินทางกลับกทม.
ด้วยสถานการณ์ฝนตกหนักในห้วงที่ผ่านมา อยากให้ผู้ว่าราชการจังหวัดที่ได้ตั้งศูนย์ส่วนหน้าเรียบร้อยแล้วได้ติดตามสถานการณ์ ประสานงานกับหน่วยงานที่เกี่ยวข้องเช่นกระทรวงทรัพยากรธรรมชาติและสิ่งแวดล้อมกรมชลประทานกรมอุตุนิยมวิทยาสำนักงานพัฒนาเทคโนโลยีอวกาศและภูมิสารสนเทศ(องค์การมหาชน)หรือจิสด้าและสำนักงานทรัพยากรน้ำแห่งชาติได้เตรียมความพร้อมการระบายน้ำในอ่างเก็บน้ำและพื้นที่รับน้ำ รวมถึงการเตรียมพร้อมของทหารตำรวจโรงพยาบาล ศูนย์พักพิง
พร้อมย้ำว่าขอให้เตรียมการตามแผนให้ดูแลประชาชนตั้งแต่เนิ่นๆเพราะทราบแล้วว่าน้ำที่ระบายมาถึงจุดใดและมีพื้นที่ใดที่จะวิกฤตถึงขั้นต้องอพยพคนแต่หากประชาชนบางส่วนจะไม่ยอมทิ้งบ้านให้จัดฝ่ายปกครองหรือท้องถิ่นเข้าไปช่วยกันดูแลพื้นที่
*****************
วันอังคารที่ 1 พฤศจิกายน 2565
​โฆษกรัฐบาลเผยนายกฯ ปลื้มความสำเร็จ "โปรจีน" อาฒยา ฐิติกุล นักกอล์ฟชาวไทย นักกอล์ฟหญิงมือ 1 ของโลกคนใหม่
​โฆษกรัฐบาลเผยนายกฯ ปลื้มความสำเร็จ "โปรจีน" อาฒยา ฐิติกุล นักกอล์ฟชาวไทย นักกอล์ฟหญิงมือ 1 ของโลกคนใหม่
วันนี้ (1 พฤศจิกายน 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรีเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบและยินดีกับ "โปรจีน" อาฒยา ฐิติกุล นักกอล์ฟชาวไทย ที่ได้รับการประกาศขึ้นเป็นนักกอล์ฟหญิงมือ 1 ของโลกคนใหม่อย่างเป็นทางการ
โฆษกประจำสำนักนายกรัฐมนตรีกล่าวว่า ในการจัดอันดับโลกนักกอล์ฟหญิงล่าสุดของ Rolex Women’s World Golf Rankings เมื่อวันจันทร์ที่ 31 ตุลาคม 2565 ที่ผ่านมา "โปรจีน" อาฒยา ฐิติกุล ขึ้นเป็นมือ 1 โลก ด้วยวัยอายุเพียง 19 ปี 8 เดือน 11 วัน ทำให้ได้รับการบันทึกว่าเป็นนักกอล์ฟที่อายุน้อยสุดเป็นลำดับที่ 2 หลังจาก ลิเดีย โค โปรกอล์ฟชาวนิวซีแลนด์ซึ่งขึ้นครองมือ 1 ของโลกครั้งแรก ตอนอายุ 17 ปี 9 เดือน 9 วัน และถือเป็นโปรหญิงไทยคนที่ 2 ต่อจาก "โปรเม" เอรียา จุฑานุกาล ที่ขึ้นมือ 1 โลก รวม 23 สัปดาห์ ระหว่างช่วงเดือนมิถุนายน 2560 ถึงมีนาคม 2562
ทั้งนี้ เมื่อเดือนพฤษภาคม 2564 ที่ผ่านมา เว็บไซต์กอล์ฟชื่อดังจากอังกฤษ (https://www.nationalclubgolfer.com/news/emerging-thai-golfers-atthaya-thitikul/) ได้กล่าวชื่นชมวงการกอล์ฟหญิงของไทยที่ผลิตนักกอล์ฟฝีมือดี เข้าแข่งขันต่อสู้กับนักกอล์ฟชาติอื่น ๆ ในช่วงหลายปีที่ผ่านมา โดยหนึ่งในคนที่น่าจับตามองที่สุด คือ “โปรจีน” ที่ทำผลงานดีขึ้นเรื่อย ๆ และคว้าแชมป์มาแล้วหลายรายการ ซึ่งในปี 2565 "โปรจีน" ได้รับชัยชนะ 2 ครั้ง ในรายการของ Rolex ที่ JTBC Classic และรายการ Walmart NW Arkansas Championship นอกจากนี้ ยังบันทึกเป็นสถิติจบใน 10 อันดับแรกอีก 12 รายการในฤดูกาลนี้ ซึ่งมี 3 รายการอยู่ในรายการเมเจอร์
“นายกรัฐมนตรีชื่นชม และยินดีกับความสำเร็จโปรจีน เชื่อมั่นว่าในทุกการแข่งขันถือเป็นโอกาส และประสบการณ์ที่ดีที่จะได้แสดงให้ถึงศักยภาพของนักกีฬาไทย และยังจะสามารถช่วยเป็นแรงบันดาลใจให้กับคนรุ่นใหม่ ทั้งนี้ นายกรัฐมนตรีขอบคุณนักกีฬาทุกคน แทนแฟนกีฬาคนไทย ที่ได้สร้างความสุขให้แก่ประชาชน และขอร่วมส่งกำลังใจให้นักกีฬาไทยทุกคนที่จะลงทำการแข่งขันในกีฬาประเภทอื่นๆต่อไป” นายอนุชากล่าว
วันอังคารที่ 20 กันยายน 2565
ครม.เห็นชอบในหลักการเพิกถอนพื้นที่อุทยานแห่งชาติเขาพระวิหาร บางส่วน เนื้อที่ประมาณ 42 ไร่ 51 ตารางวา เพื่อก่อสร้างโครงการอ่างเก็บน้ำลำห้วยบอนอันเนื่องมาจากพระราชดำริ จ.อุบลราชธานี
ครม.เห็นชอบในหลักการเพิกถอนพื้นที่อุทยานแห่งชาติเขาพระวิหาร บางส่วน เนื้อที่ประมาณ 42 ไร่ 51 ตารางวา เพื่อก่อสร้างโครงการอ่างเก็บน้ำลำห้วยบอนอันเนื่องมาจากพระราชดำริ จังหวัดอุบลราชธานี
วันที่ 20 กันยายน 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า คณะรัฐมนตรี (ครม.) เห็นชอบในหลักการเพิกถอนพื้นที่อุทยานแห่งชาติเขาพระวิหาร บางส่วน เนื้อที่ประมาณ 42 ไร่ 51 ตารางวา เพื่อก่อสร้างโครงการอ่างเก็บน้ำลำห้วยบอนอันเนื่องมาจากพระราชดำริ จังหวัดอุบลราชธานี ทั้งนี้เมื่อครม.เห็นชอบแล้ว จะแจ้งให้กรมอุทยานแห่งชาติ สัตว์ป่า และพันธุ์พืช ดำเนินการตามพระราชบัญญัติอุทยานแห่งชาติ พ.ศ. 2562 ในการตราพระราชกฤษฎีกาเพิกถอนพื้นที่อุทยานแห่งชาติเขาพระวิหารบางส่วน เพื่อก่อสร้างโครงการอ่างเก็บน้ำลำห้วยบอน อันเนื่องมาจากพระราชดำริ จังหวัดอุบลราชธานี ต่อไป
สำหรับโครงการอ่างเก็บน้ำลำห้วยบอนอันเนื่องมาจากพระราชดำริ มีจุดมุ่งหมายเพื่อบรรเทาความเดือดร้อนของประชาชนจากความแห้งแล้งเนื่องจากฝนแล้งในตำบลโชง และตำบลสีวิเชียร อำเภอน้ำยืน จังหวัดอุบลราชธานี เพื่อให้เกิดประโยชน์ระยะยาวต่อการพัฒนาคุณภาพชีวิตของประชาชน เพื่อเป็นการเสริมสร้างความมั่นคงในเขตอีสานตอนล่าง บริเวณชายแดนไทย-กัมพูชา เพื่อดำเนินการจัดหาแหล่งเก็บกักน้ำต้นทุน มีปริมาณน้ำรองรับการเจริญเติบโตทางเศรษฐกิจและสังคม แก้ไขปัญหาการขาดแคลนน้ำสำหรับอุปโภค-บริโภค การเกษตร เป็นแหล่งน้ำดิบสำหรับผลิตน้ำประปา เพื่อสนับสนุนอุตสาหกรรมการท่องเที่ยว และเพื่อภารกิจเสริมสร้างความมั่นคงด้านน้ำ รวมทั้งการบรรเทาอุทกภัยด้านท้ายน้ำที่จะเกิดขึ้นในฤดูน้ำหลาก ซึ่งจะทำให้เกิดความคุ้มค่าทางเศรษฐกิจในระยะยาว
น.ส.ไตรศุลีกล่าวว่า อ่างเก็บน้ำแห่งนี้สามารถเก็บกักน้ำได้ประมาณ 6 ล้านลูกบาศก์เมตร บรรเทาอุทกภัยทางด้านท้ายน้ำ รวมทั้งส่งน้ำสนับสนุนให้ประชาชนตามลำน้ำในพื้นที่อำเภอน้ำยืน อำเภอน้ำขุ่น อำเภอนาจะหลวย อำเภอเดชอุดม อำเภอนาเยีย อำเภอสว่างวีระวงศ์ อำเภอพิบูลมังสาหาร และอำเภอสิรินธร จังหวัดอุบลราชธานี โดยสามารถส่งน้ำสนับสนุนการเพาะปลูกในฤดูฝนประมาณ 5,000 ไร่ ส่งน้ำสนับสนุนการเพาะปลูกในฤดูแล้งประมาณ 1,500 ไร่ และยังเป็นแหล่งเพาะและขยายพันธุ์ปลาน้ำจืดเพื่อการประมงของประชาชนได้ด้วย
วันศุกร์ที่ 9 กันยายน 2565
รัฐบาลสั่งลดธงครึ่งเสาทั่วราชอาณาจักร 9, 12 และ 13 ก.ย. 65 เพื่อไว้อาลัยแด่สมเด็จพระราชินีนาถเอลิซาเบธที่ 2 แห่งสหราชอาณาจักร
.....
รัฐบาลสั่งลดธงครึ่งเสาทั่วราชอาณาจักร 9, 12 และ 13 ก.ย. 65 เพื่อไว้อาลัยแด่สมเด็จพระราชินีนาถเอลิซาเบธที่ 2 แห่งสหราชอาณาจักร
.
ด้วยสมเด็จพระราชินีนาถเอลิซาเบธที่ 2 แห่งสหราชอาณาจักร เสด็จสวรรคต เมื่อวันที่ 8 ก.ย. 65 นายกรัฐมนตรี จึงมีคำสั่งให้ส่วนราชการและรัฐวิสาหกิจ ลดธงครึ่งเสาทั่วราชอาณาจักรเพื่อไว้อาลัย ในวันศุกร์ที่ 9 จันทร์ที่ 12 และอังคารที่ 13 ก.ย. 65 รวม 3 วันทำการ
#ไทยคู่ฟ้า#ร่วมต้านโควิด19
-------------------
วันอังคารที่ 27 กันยายน 2565
ครม. รับทราบรายงานผลการเบิกจ่ายงบประมาณและการใช้จ่ายภาครัฐ ประจำปีงบประมาณ 2565 ตั้งแต่ต้นปีงบประมาณ  1 ต.ค. 64 - 16 ก.ย. 65
ครม. รับทราบรายงานผลการเบิกจ่ายงบประมาณและการใช้จ่ายภาครัฐ ประจำปีงบประมาณ 2565 ตั้งแต่ต้นปีงบประมาณ  1 ต.ค. 64 - 16 ก.ย. 65
วันที่ 27 กันยายน 2565 นายอนุชา บูรพชัยศรี รองเลขาธิการนายกรัฐมนตรี ฝ่ายการเมือง ปฏิบัติหน้าที่โฆษกประจำสำนักนายกรัฐมนตรี แถลงมติคณะรัฐมนตรี เสนอคณะรัฐมนตรีรับทราบรายงานผลการเบิกจ่ายงบประมาณและการใช้จ่ายภาครัฐ ดังนี้
1. ภาพรวมการเบิกจ่าย ประจำปีงบประมาณ 2565 ตั้งแต่ต้นปีงบประมาณ (1 ต.ค. 64) -16 ก.ย. 65 มีการเบิกจ่ายแล้วจำนวน 2,798,308 ล้านบาท คิดเป็นร้อยละ 90.27 ของวงเงินงบ ฯ ปีงบประมาณ 2565 โดยมีโครงการลงทุนโครงสร้างพื้นฐานขนาดใหญ่มูลค่าโครงการตั้งแต่ 1,000 ล้านบาท ขึ้นไปรวม 103 โครงการ มูลค่าโครงการทั้งหมด 2.53 ล้านล้านบาท เบิกจ่ายแล้ว 134,630 ล้านบาท คิดเป็นร้อยละ 70.54 ของแผนการใช้จ่ายเงิน (ข้อมูล ณ 9 กันยายน 65)
2. ผลการเบิกจ่ายเงินงบประมาณรายจ่ายที่สำคัญ ตั้งแต่ต้นปีงบประมาณ (1 ต.ค. 64 ) -16 ก.ย. 65 ได้แก่ รายจ่ายประจำ เบิกจ่ายแล้ว 2,415,491 ล้านบาท (คิดเป็นร้อยละ 96.47) รายจ่ายลงทุน เบิกจ่ายแล้ว 382,817 ล้านบาท (คิดเป็นร้อยละ 64.21) และ งบฯ ที่กันไว้เบิกเลื่อมปี (ปีงบฯ 64) เบิกจ่ายแล้ว 193,822 ล้านบาท (คิดเป็นร้อยละ 81.82) โดยกระทรวงที่มีผลการเบิกจ่ายสูงสุด 5 อันดับแรกได้แก่ กระทรวงการพัฒนาสังคมและความมั่นคงของมนุษย์ กระทรวง ดิจิทัลเพื่อเศรษฐกิจและสังคม กระทรวงการอุดมศึกษา วิทยาศาสตร์ วิจัยและนวัตกรรม กระทรวงคมนาคมและกระทรวงทรัพยากรธรรมชาติและสิ่งแวดล้อม
3. การเบิกจ่ายงบลงทุนของรัฐวิสาหกิจ โดยรัฐวิสากิจมีกรอบลงทุน ปี 65 ณ สิ้นเดือนสิงหาคม 65 จำนวน 349,767 ล้านบาท มีผลการเบิกจ่ายสะสม 236,044 ล้านบาท คิดเป็นร้อยละ 97 ของการของแผนเบิกจ่ายสะสม
4. การลงทุนในโครงการขนาดใหญ่ที่มีมูลค่า 1,000 ล้านบาทขึ้นไป เป็นโครงการที่รัฐดำเนินการเองจำนวน 82 โครงการมูลค่า 2.1 ล้านล้านบาท ลงนามในสัญญาแล้ว 36 โครงการ มูลค่า 848,604 ล้านบาทและโครงการร่วมลงทุนระหว่างรัฐและเอกชนจำนวน 21 โครงการมูลค่า 424,339 ล้านบาท ลงนามในสัญญาแล้ว 4 โครงการ มูลค่า 125,390 ล้านบาท
5. การเบิกจ่ายโครงการภายใต้ พ.ร.ก. ให้อำนาจกระทรวงการคลังกู้เงิน ฯ พ.ศ. 2563 กรอบวงเงิน 1 ล้านล้านบาท ณ 9 กันยายน 65 จำนวน 1,094 โครงการ เบิกจ่ายแล้ว 950,043 ล้านบาท คิดเป็น ร้อยละ 97 ของวงเงินอนุมัติ
6. การเบิกจ่ายโครงการภายใต้ พ.ร.ก. ให้อำนาจกระทรวงการคลังกู้เงิน ฯ เพิ่มเติมพ.ศ. 2564 กรอบวงเงิน 500,000 ล้านบาท ณ 9 กันยายน 65 จำนวน 2,532 โครงการ เบิกจ่ายแล้ว 391,732 ล้านบาทคิดเป็นร้อยละ 80 ของวงเงินอนุมัติ
ทั้งนี้ มาตรการเร่งรัดการเบิกจ่ายงบ ฯ และการเบิกจ่ายภาครัฐ ประจำปีงบ ฯ 66 ได้แก่ การกำหนดเป้าหมายการเบิกจ่ายงบ ฯ รายจ่ายภาพรวมไม่น้อยกว่าร้อยละ 93 รายจ่ายประจำไม่น้อยกว่าร้อยละ 98 และรายจ่ายลงทุนไม่น้อยกว่าร้อยละ 75 ขณะที่ เป้าหมายการเบิกจ่ายงบลงทุนรัฐวิสาหกิจกำหนดไม่น้อยกว่าร้อยละ 95 ของกรอบวงเงินที่ได้รับอนุมัติเบิกจ่ายลงทุน และเร่งรัดการลงทุนที่ผูกพันสัญญาไว้แล้ว นอกจากนี้ ยังให้ส่วนราชการและรัฐวิสาหกิจและหน่วยงานที่ดำเนินโครงการร่วมลงทุนระหว่างรัฐและเอกชนที่มีโครงการลงทุนตั้งแต่ 1,000 ล้านบาทขึ้นไป จัดทำมาตรการ/แนวทางในการแก้ไขปัญหาและกำหนดเวลาแล้วเสร็จของโครงการและเวลาเปิดให้บริการที่ชัดเจนด้วย
วันจันทร์ที่ 12 กันยายน 2565
อย่าเชื่อ! เอกชนอ้าง MOU เกาหลี ส่งคนไปทำงานถูกกฎหมาย ดำเนินคดีแล้ว 113 ราย เสียหายกว่า 13 ล้านบาท ผู้ต้องการไปทำงาน ตปท. ติดต่อกรมการจัดหางาน โทร. 1694
.....
กระทรวงแรงงาน เตือนคนหางานต่างประเทศ อย่าหลงเชื่อบริษัทเอกชนที่อ้างว่าทำ MOU กับประเทศเกาหลี สามารถส่งคนไปทำงานที่เกาหลีได้อย่างถูกกฎหมาย ซ้ำยังแอบอ้างฝ่ายแรงงานประจำสถานเอกอัครราชทูตในการรับรองเอกสารสัญญาจ้าง ทำให้มีผู้หลงเชื่อมากมาย โดยปีนี้ดำเนินคดีกับนายหน้าเถื่อนแล้ว 113 ราย พบการหลอกลวงคนหางาน 164 คน ความเสียหายกว่า 13 ล้านบาท ทั้งนี้ ผู้จัดหางานให้คนไปทำงานต่างประเทศโดยไม่ได้รับอนุญาต มีโทษจำคุก 3 - 10 ปี ปรับ 60,000 - 200,000 บาท หรือทั้งจำทั้งปรับ
.
การส่งคนไทยไปทำงานที่เกาหลี เป็นความตกลง MOU ระหว่างรัฐบาลของทั้งสองประเทศ ดำเนินการโดยกรมการจัดหางานเท่านั้น ภาคเอกชนที่จัดส่งได้ต้องได้ใบอนุญาตจัดหางานให้คนหางานเพื่อไปทำงานในต่างประเทศ ดังนั้นประชาชนที่ต้องการไปทำงานในต่างประเทศ ตรวจสอบรายชื่อบริษัทที่ได้รับอนุญาตได้ที่เว็บไซต์doe.go.th/ipdและหาข้อมูลเกี่ยวกับประเทศที่ต้องการไปทำงานเพื่อป้องกันการโดนหลอกได้ที่ เว็บไซต์กองบริหารแรงงานไทยไปต่างประเทศdoe.go.th/overseasหรือสอบถามเพิ่มเติมได้ที่สายด่วนกรมการจัดหางาน โทร. 1694
#ไทยคู่ฟ้า#ร่วมต้านโควิด19
-------------------
วันศุกร์ที่ 9 กันยายน 2565
โฆษกรัฐบาลเปิดเผยว่ารัฐบาลแสดงความเสียใจต่อกรณีเสด็จสวรรคตของสมเด็จพระราชินีนาถเอลิซาเบธที่ 2
โฆษกรัฐบาลเปิดเผยว่ารัฐบาลแสดงความเสียใจต่อกรณีเสด็จสวรรคตของสมเด็จพระราชินีนาถเอลิซาเบธที่ 2
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี กล่าวว่า รัฐบาลแสดงความเสียใจต่อกรณีที่ สมเด็จพระราชินีนาถเอลิซาเบธที่ 2 เสด็จสวรรคต
จากการออกแถลงการณ์ของพระราชวังบักกิงแฮม สมเด็จพระราชินีนาถเอลิซาเบธที่ 2 เสด็จสวรรคต เมื่อช่วงบ่ายของวันพฤหัสบดีที่ 8 กันยายน ตามเวลาท้องถิ่น ณ พระตำหนักบัลมอรัล ประเทศสกอตแลนด์
“รัฐบาลไทยเสียใจต่อการเสด็จสวรรคตของสมเด็จพระราชินีนาถเอลิซาเบธที่ 2 ซึ่งทรงเป็นที่เคารพยกย่องและชื่นชมจากทั่วโลก”
ทั้งนี้ โฆษกประจำสำนักนายกรัฐมนตรี เปิดเผยว่า พลเอก ประวิตร วงษ์สุวรรณ รองนายกรัฐมนตรี รักษาราชการแทนนายกรัฐมนตรี ได้ให้ส่วนราชการ หน่วยงานของรัฐ และรัฐวิสาหกิจทุกแห่งลดธงครึ่งเสาเป็นเวลา 3 วัน ในวันที่ 9, 12, 13กันยายน 2565 และขณะนี้อยู่ระหว่างการประสานงานเพื่อเดินทางไปลงนามในสมุดแสดงความเสียใจ ณ สถานเอกอัครราชทูตสหราชอาณาจักรประจำประเทศไทย
วันจันทร์ที่ 12 กันยายน 2565
รองนายกฯ พล.อ.ประวิตร ตรวจติดตามสถานการณ์น้ำในพื้นที่ จ.ตาก ย้ำรัฐบาลมุ่งบริหารจัดการน้ำอย่างเป็นระบบ รองรับความต้องการใช้น้ำในอนาคต เพื่อความเป็นอยู่ที่ดีของประชาชน
รองนายกฯ พล.อ.ประวิตร ตรวจติดตามสถานการณ์น้ำในพื้นที่ จ.ตาก ย้ำรัฐบาลมุ่งบริหารจัดการน้ำอย่างเป็นระบบ รองรับความต้องการใช้น้ำในอนาคต เพื่อความเป็นอยู่ที่ดีของประชาชน และการขยายตัวของเขตพัฒนาพิเศษอย่างยั่งยืน
นางสาวทิพานัน ศิริชนะ รองโฆษกประจำสำนักนายกรัฐมนตรี เปิดเผยว่า วันนี้ (12 กันยายน 2565) เวลา 14.55 น. ณ อ่างเก็บน้ำห้วยแม่สอดตอนล่าง ตำบลพระธาตุผาแดง อำเภอแม่สอด จังหวัดตาก พลเอก ประวิตร วงษ์สุวรรณ รองนายกรัฐมนตรี รักษาราชการแทนนายกรัฐมนตรี ตรวจติดตามสถานการณ์น้ำในพื้นที่จังหวัดตาก โดยมี นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม นายสันติ พร้อมพัฒน์ รัฐมนตรีช่วยว่าการกระทรวงการคลัง ดร.สุรสีห์ กิตติมณฑล เลขาธิการสำนักงานทรัพยากรน้ำแห่งชาติ (สทนช.) หัวหน้าส่วนราชการ เจ้าหน้าที่ที่เกี่ยวข้อง และประชาชนในพื้นที่ เข้าร่วม
รองนายกรัฐมนตรีรับทราบข้อมูลภาพรวมสถานการณ์น้ำในพื้นที่ พร้อมกล่าวว่า รัฐบาลให้ความสำคัญกับการพัฒนาคุณภาพชีวิตและความเป็นอยู่ของประชาชน จึงได้ดำเนินการสร้างและพัฒนาโครงสร้างพื้นฐานให้สมบูรณ์ เพื่อรองรับการขยายตัวทางสังคมและเศรษฐกิจในอนาคต โดยจังหวัดตากเป็นพื้นที่เขตเศรษฐกิจพิเศษ จึงจำเป็นอย่างยิ่งที่จะต้องมีการบริหารจัดการน้ำอย่างเป็นระบบ ต้องมีการพัฒนาเพิ่มแหล่งเก็บกักน้ำและบริหารจัดการน้ำให้เพียงพอ โดยในปัจจุบันมีอ่างเก็บน้ำแม่สอดตอนบนและอ่างเก็บน้ำห้วยแม่สอดเป็นแหล่งน้ำที่ใช้เพื่อการอุปโภค บริโภค และการเกษตร รวมทั้งได้มีการพัฒนาให้มีความพร้อมเพื่อตอบสนองความต้องการใช้น้ำในอนาคต รวมทั้งการสนับสนุนน้ำในภาคอุตสาหกรรมและการท่องเที่ยวให้มีความพร้อมรองรับการขยายตัวของเขตเศรษฐกิจพิเศษจังหวัดตากได้อย่างเพียงพอ
รองนายกรัฐมนตรี เน้นย้ำว่ารัฐบาลต้องการให้ประชาชนมีความเป็นอยู่ที่ดี จึงมุ่งเน้นการสร้างและพัฒนาโครงสร้างพื้นฐานด้านต่าง ๆ ให้สมบูรณ์ เพื่อให้ประเทศชาติมีความมั่นคง และประชาชนมีความสุข พร้อมให้ความมั่นใจว่ารัฐบาลจะเร่งแก้ไขปัญหาความเดือดร้อนและอำนวยประโยชน์ให้ประชาชนอย่างเต็มที่ ขอให้ทุกคนร่วมมือร่วมใจกันทั้งภาครัฐและประชาชน เพื่อการพัฒนาประเทศให้มั่นคงต่อไป
ในตอนท้าย รองนายกรัฐมนตรี พบปะพี่น้องประชาชนและให้กำลังใจเจ้าหน้าที่ ที่ปฏิบัติงานด้วยความเข้มแข็ง ทุ่มเท เพื่อประโยชน์แก่ประชาชนและประเทศชาติ.
วันจันทร์ที่ 5 กันยายน 2565
บสย. – SMI สภาอุตสาหกรรมฯ ร่วมต่อยอดช่วยเหลือกลุ่มสมาชิก ส.อ.ท.
บสย.-สถาบันวิสาหกิจขนาดกลางและขนาดย่อมอุตสาหกรรมการผลิต สภาอุตสาหกรรมแห่งประเทศไทย ร่วมหาแนวทางจัดหาหลักสูตรและจัดคลินิคพิเศษ แบ่งตามเซกเม้นท์ เร่งช่วยเหลือสมาชิกกลุ่ม ระบุ ที่ผ่านมา บสย. F.A. Center มีการอบรมให้แล้วกว่า 400 ราย
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) ร่วมหารือกับ นายชนิตร ชาญชัยณรงค์ รองประธานสถาบันวิสาหกิจขนาดกลางและขนาดย่อมอุตสาหกรรมการผลิต (SMI) สภาอุตสาหกรรมแห่งประเทศไทย (ส.อ.ท.) พร้อมด้วยทีมคณะกรรมการสถาบัน SMI เพื่อสานต่อกิจกรรมหลังจากการลงนามความร่วมมือระหว่าง บสย. และสภาอุตสาหกรรมแห่งประเทศไทย โดยเฉพาะด้านคลินิคให้คำปรึกษาทางการเงิน ซึ่งในปี 2565 ศูนย์ที่ปรึกษาทางการเงิน SMEs (บสย. F.A. Center) ได้มีการจัดอบรมกลุ่มสมาชิก ส.อ.ท. ไปแล้วกว่า 400 ราย และได้มีการส่งสมาชิกลงทะเบียนขอเข้ารับคำปรึกษาเพื่อเตรียมตัวในการขอสินเชื่อกว่า 150 ราย
พร้อมจัดอบรมพิเศษเฉพาะผู้ประกอบการของสภาอุตฯในหลักสูตร “SMEs รวย...ด้วยบัญชีเดียว” โดย 1 คอร์สมีถึง 3 หลักสูตร พร้อมกันนี้ ยังมีการต่อยอดความช่วยเหลือเพิ่มเติม เช่น การจัดคลินิคพิเศษสำหรับสมาชิกหรือกลุ่มที่มีปัญหา ไม่สามารถขอสินเชื่อกับสถาบันการเงินได้ การให้ความรู้ทางการเงิน (Financial Literacy) และการพัฒนา SMEs จาก บสย. ก่อนที่จะส่งให้กับสถาบันการเงิน แนวทางการจัดทำหลักสูตรต่าง ๆ เพื่อให้ตรงกับสมาชิกสภาอุตสาหกรรมแห่งประเทศไทย
รวมทั้งการจัดแบ่งการให้บริการตาม segment โดยจะเน้นไปที่ภาคอุตสาหกรรมและการผลิต ซึ่งการแบ่งตาม segment เพราะแต่ละกลุ่มมีความต้องการที่แตกต่างกัน ถ้ารู้ถึงความต้องการแล้วจะทำให้ ศูนย์ที่ปรึกษาทางการเงิน SMEs (บสย. F.A. Center) จัดหาหลักสูตรเฉพาะที่ตรงกับความต้องการของแต่ละกลุ่มสมาชิกได้อย่างเหมาะสม โดยปัจจุบัน ส.อ.ท.มีการจัดแบ่งเป็น 4 segment 1.กลุ่ม Smart SMEs คือกลุ่มที่มีความพร้อมและต้องการขยายตลาด 2.กลุ่ม SMEs Regular เป็นธุรกิจแบบเดิม ๆ ทั่วไป ต้องการเงินทุนหมุนเวียน เสริมสภาพคล่อง 3.กลุ่ม SMEs for BCG กลุ่มที่ต้องการปรับธุรกิจรองรับ BCG เพิ่ม Productivity 4.กลุ่ม Small SMEs กลุ่มธุรกิจที่มีขนาดเล็ก ขาดทักษะความรู้ด้านการเงิน และเข้าไม่ถึงแหล่งเงินทุน
นอกจากนี้ ในการร่วมหารือครั้งนี้ บสย. ยังได้นำเสนอโครงการค้ำประกันสินเชื่อ ภายใต้ พ.ร.ก.ฟื้นฟู ระยะที่ 2 อีกจำนวน 50,000 ล้านบาท ด้วยอัตราดอกเบี้ยต่ำ 3% ใน 2 ปีแรก วงเงินสูงสุดไม่เกิน 150 ล้านบาทต่อรายต่อสถาบันการเงิน ซึ่งช่วยผู้ประกอบการได้รับประโยชน์ถึง 3 ต่อ ต่อที่ 1 อัตราดอกเบี้ยสินเชื่อ 2% ใน 2 ปีแรก (รัฐชดเชยดอกเบี้ย 6 เดือนแรก) ต่อที่ 2 ค่าธรรมเนียมค้ำประกันสินเชื่อ 1% ใน 2 ปีแรก และ ต่อที่ 3 บสย. พร้อมค้ำประกันสินเชื่อ แบบเต็มวงเงิน โดยระยะเวลาโครงการ ตั้งแต่วันที่ 1 กันยายน 2565 – วันที่ 9 เมษายน 2566 (ตามกรอบระยะเวลาของธนาคารแห่งประเทศไทย)